section_heading: Klasa Erzherzog Karl
paragraph_text: Klasa Erzherzog Karl bila je druga klasa bojnih brodova tipa predreadnoughta koju je izgradila Austrougarska ratna mornarica. Poput pripadnika prethodne klase Habsburg svi su bojni brodovi klase Erzherzog Karl bili izgrađeni u brodogradilištima Stabilimenta Tecnica Triestina u Trstu. Kobilica prvoga bojnog brod Erzherzoga Karla položena je 1902. godine. Izgradnja preostalih dvaju bojnih brodova Erzherzoga Ferdinanda Maxa i Erzherzoga Friedricha nastavljena je sve do 1905. godine. Erzherzog Karl stavljen je u službu 1906. godine dok su Erzherzog Ferdinand Max i Erzherzog Friedrich stavljeni u službu 1907. godine. Tri bojna broda klase Erzherzog Karl bila su smatrana modernima po svojoj maloj veličini. Maleni prostor navoza i proračunska ograničenja rezultirala su klasom koja je bila prilično kompaktna. Bili su dobro dizajnirani i prikladno zaštićeni.